作者：王沂孙
词牌/韵律：疏影

paragraphs: 琼妃卧月。
任素裳瘦损，罗带重结。
石径春寒，碧藓参差，相思曾步芳屧。
离魂分破东风恨，又梦入、水孤云阔。
算如今、也厌娉婷，带了一痕残雪。
犹记冰奁半掩，冷枝画未就，归棹轻折。
几度黄昏，忽到窗前，重想故人初别。
苍虬欲卷涟漪去，慢蜕却、连环香骨。
早又是，翠荫蒙茸，一似一枝清绝。